钦定古今图书集成/理学汇编/文学典/第236卷 > 《吴兢乐府古题要解》 > 《雁门太守行》
## 钦定古今图书集成/理学汇编/文学典/第236卷 > 《吴兢乐府古题要解》 > 《雁门太守行》

右《古词》云：“汉孝和帝时，洛阳令王君。当时广汉郪人
王涣，字稚子。父顺，安定太守。涣少好侠，尚气力，数通
轻剽少年。晚改节，博学通于法律。举茂才，除温令，政
化大行，人畜牧于野，辄云以付稚子，终无失盗。迁兖
州刺史，一年除拜侍御史，转洛阳令。狱讼止息，发摘
奸伏如神。元兴初病卒，老少咨嗟，奠酹以千数。及丧”
西归，至弘农，人多设祭于路。吏问其故，言：“我平常持
租诣洛阳，有司钞截，恒亡其半。自王君在事，不复见
侵枉，故来报耳。”人思其德，立祠在安阳亭。有食酒肉，
辄往弦歌而祭之。后邓太后下诏褒美，拜其子石为
郎。帝事黄老之道，悉毁诸祠庙，惟涣及卓茂庙存焉按其歌词，历述涣本末，与《本传》合，而题云《雁门太守
行》，所未详也。若梁简文帝“轻霜中夜下”，备言边城征
战之思，及皇甫规《雁门之问》，盖依题焉。